**ТЕХНИЧЕСКИ СПЕЦИФИКАЦИИ**

**Обществена поръчка с предмет: „„Изработка и доставка на печатни и рекламно-информационни материали**“ с две обособени позиции, за Обособена позиция 2, както следва:

**2 ОБОСОБЕНА ПОЗИЦИЯ № 2** „Изработка и доставка на печатни и рекламно-информационни материали, запазена на основание чл. 12, ал. 1, т. 1 от ЗОП,свързани с дейността на Централно управление - Министерство на околната среда и водите“

**2.1. ОБХВАТ И ОБЕМ НА ДОСТАВКАТА И ИЗИСКВАНИЯ КЪМ ТЯХ.**

Обхватът включва доставка на съответните материали, ведно с услуга за изработка на дизайн/оформление/предпечат/печат на доставените материали.

**A)** Изпълнителят изработва дизайна и материалите, включени в поръчката при следните условия:

всички материали трябва да съдържат името и/или логото на Министерство на околната среда и водите.

Всички материали следва да бъдат „брандирани“, като за целите на поръчката под термина „бранд/брандиране“ се има предвид следното:

- изобразяване на името и/или логото на Министерство на околната среда и водите.

Брандиранетона всеки материал, трябва да е изпълнено прецизно и разработено с такива размери, че да е видимо.

- за печатен материал т.2 „Стенен трисекционен календар“, т.3 „Стенен луксозен календар“ и т.6 „Настолен календар“ като минимум следва да се съдържа името и/или логото на Министерство на околната среда и водите на всяка страница и на корицата;

За печатен материал т.3 „Стенен луксозен календар“ следва да се включат 12 репродукции на български художници или фотографии с изображения от българската природа с откупени авторски права от Изпълнителя.

- за печатен материал т.4 „Бележник“ и т.5 „Тефтер“ следва на корицата като минимум да се съдържа името и/или логото на Министерство на околната среда и водите.

Възложителят си запазва правото да променя даден символ или наименование след подписване на договора. За тези случаи Възложителя дава в съответната заявка указания на Изпълнителя за поставяне на актуалния.

**Б)** Изпълнителят доставя в съответствие с одобрения дизайн от Възложителя посочените печатни и рекламно-информациоонни материали, както следва:

|  |  |  |  |
| --- | --- | --- | --- |
| **Обособена позиция № 2 „Изработка и доставка на печатни и рекламно-информационни материали, запазена на основание чл. 12, ал. 1, т. 1 от ЗОП, свързани с дейността на Централно управление - Министерство на околната среда и водите“** | | | |
| **No** | **вид печатни и рекламно-информациоонни** **материали** | **описание/характеристики/изисквания** | **брой** |
| 1 | Платнени торби с 2 дръжки | Материал – американ с възможност за отпечатване на логото на институцията, размери 37см – 32см | 1 500 |
| 2 | Стенен трисекционен календар | Тялото на календара се състои от три секции по дванадесет месеца, всяка с лепене, персонализирана глава (размер на главата 30 х 24 см.) с индивидуален дизайн, неразделна част от подложката - 30 х 69 см., щанцована за удобно сгъване, прозорче за датите, монтирано върху основата, справочна информация за българските официални празници и датите от екокалендара, материал: основа картон - целулозен с бял гръб - 350 гр. м2, тяло хартия 70 гр/м2, цветност - тъмно зелен и светло зелен с иглена перфорация, изработване на секциите и подложката от рециклирана хартия и картон | 700 |
| 3 | Стенен луксозен календар | Календар, формат 420 / 594мм, 13 листа + подложка, цветност :4+0+УВ, гланц лак, хартия 200 гр./м2 мат, спирала 594 мм – фотографии или картини на български художници с българска природа и с авторски права | 500 |
| 4 | Бележник | Бележник - 20 листа с редове, размер 20 /13 с лепене, отваря се вертикално, корица мека от рециклиран картон - листа и корицата брандирани с лого на министерството, хартиено тяло - изработено от рециклирана хартия, цветност на корицата 4+0, листа 4+0 | 2000 |
| 5 | Тефтер | Тефтер формат А5, корици от корк, 50 листа от рециклирана хартия на редове, метална спирала, брандирана корица - топъл печат | 700 |
| 6 | Настолен календар | Обем: 30 листа, начална страница с календар за 2019 г. и 2020 г., размери: 28,6 /10,5см на тялото и горната корица, 28,6 /13 см на долната корица, материал: тяло - рециклирана хартия минимум 80 гр/м2 бяла с отбелязване на празничните дни и датите от екокалендара, цветност 2+2; корици – картон ,минимум 250гр/м2, скрепване с метална спирала,цветност 4+0 | 700 |
| 7 | Бизнес органайзер | Изработен от филц с 3 джоба за документи, затваряне с копче, място за химикала, джоб за тетрадка, включващ бележник от рециклирана хартия и екохимикалка. Размери - 26,5 x 33,5 x 2 cm (A4) с възможност за отпечатване на лого – топъл печат | 200 |
| 8 | Чанта с къси дръжки | Чанта с къси дръжки , изработена от юта с или без вътрешна подплата; размер 40 х 17 х 32, 5 см. с възможност за отпечатване на лого на една от външните страни | 300 |
| 9 | Торбичка за вино | Торбички вино за 1 бутилка от натурален плат юта, с бамбукови дръжки с размер на чантата 35 x 10,3 x 9,6 см. | 200 |

Всички видове материали по обособена позиция № 2, предмет на доставката следва да бъдат изработени в един и същ дизайнерски стил, да имат единна визия и да са одобрени от Възложителя.

Посочените характеристики на материалите за всеки един от видовете рекламно-информационни материали са минималните изисквания на Възложителя. Участникът по своя преценка може да предложи в своето техническо предложение по-добри характеристики на материалите от описаното в настоящата Техническа спецификация. За по-добри характеристики се считат тези, които имат параметри над минималните изисквания на Възложителя.

Референциите към търговски марки/стандарти и други в настоящата Техническа спецификация следва да се разбират за посочените или еквивалентни.

Всички видове рекламно-информационни материали, предмет на доставката следва да бъдат в цялостен и завършен вид, без наранявания или други недостатъци. Начинът на изработка трябва да предоставя в пълна степен здравина и издръжливост. Всички материали следва да са с висококачествена изработка и визия, за да служат по най-добрия начин за представителни цели на Възложителя.

Изработените дизайни, поръчани от Възложителя остават собственост на Министерство на околната среда и водите и то има право да ги ползва по своя преценка и необходимост.

Изпълнителят не може да използва резултатите или части от тях, без предварителното съгласие на Възложителя.

Посочените количества на описаните в Обособена позиция № 2рекламно**-**информационни материали са прогнозни.

Възложителят не се задължава да заяви/поръча цялото количество от съответната позиция/артикул рекламно**-**информационни материали посочени в настоящата Техническа спецификация.

За определяне на конкретен модел и цвят за рекламно-информационни материали (т. 1 „Платнени торби с 2 дръжки“, т.2 „Стенен трисекционен календар“, т. 3 „Стенен луксозен календар“, т. 4 „Бележник“, т. 5 „Тефтер“, т. 6 „Настолен календар“, т. 7 „Бизнес органайзер“, т. 8 „Чанта с къси дръжки“ и т. 9 „Торбичка за вино“) следва да бъдат предоставени мостри към техническото предложение на Изпълнителя. На всяка мостра трябва да бъде прикачен етикет с наименованието на участника и за кой артикул се отнася.

**3. СРОКОВЕ НА ИЗПЪЛНЕНИЕ на Обособена позиция №2 са както следва:**

* Срокът за изпълнение на поръчката по Обособена позиция №2 е 12 месеца, считано от датата на регистриране в деловодната система на Възложителя.

В срока на изпълнение на договора по Обособена позиция №2 се включва: извършването на доставката, сроковете за изработка на дизайн/оформление/предпечат/печат и брандиране на материалите, както и сроковете за одобряването на дизайна, коригиране и одобряване на коригирания вариант.

Възложителят уведомява Изпълнителя за извършването на всяка от доставките по Обособена позиция №2 със заявка съобразно своите нужди като посочва вид и количество на съответния материал, които Изпълнителя следва да достави.

Изпълнението на доставката на материалите включени в обхвата на Обособена позиция №2 се извършва периодично и на части, като всяка съответна заявка на Възложителя се извършва в срок неповече от 30 (тридесет) дни, след датата на получаването на заявка от Възложителя.

**4. МЯСТО НА ДОСТАВКАТА**

* за Обособена позиция №2

Мястото на изпълнение на доставката е сградата на ЦУ- МОСВ, находяща се в град София, бул. „Княгиня Мария Луиза“ № 22.

**5. НАЧИН НА ПЛАЩАНЕ**

За изпълнението на Обособена позиция №2, се предвижда, както следва:

Плащанията се извършват по банков път въз основа на Констативен Протокол №2 за приемане на изпълнението на съответната заявка и в срок до 20 (двадесет) работни дни след представяне на оригинална фактура от Изпълнителя притежаваща всички реквизити съгласно Закона за счетоводството.

Срокът за извършване на плащанията по съответния договор започва да тече от датата на последния представен горепосочен документ.

В случай на сключени договори с подизпълнители се представят документите по чл.66, ал.4-ал.9 от ЗОП.

Плащанията се извършват за действително извършени и одобрени разходи за изпълнение на предмета на съответния договор.

**6. НАЧИН НА ПРИЕМАНЕ НА ИЗПЪЛНЕНИЕТО за Обособена позиция №2, както следва:**

Изпълнителят за Обособена позиция №2, доставя материалите на Възложителя подходящо опаковани в количества по начин, гарантиращ транспортирането им без рискове за увреждане и с надписани етикети (посочва се точната бройка и вида на материала в опаковката).

За всяка отделна обособена позиция Възложителя определя свои упълномощени лица, които отговарят за комуникацията с Изпълнителя, за координацията и приемане на изпълнението на съответния договор.

В срок от 5 (пет) дни, считано от датата на получаването на заявката от Възложителя, Изпълнителят представя на Възложителя минимум два варианта на дизайн за всеки един вид от материалите посочени в съответната заявка.

В срок от 3 (три) работни дни упълномощените лица разглеждат и одобряват един от предложените варианти за дизайн за всеки един вид от материалите посочени в съответната заявка или дават указания на Изпълнителя за изменения, допълнения и изготвяне на различен от предложения дизайн и определят срок за извършването им до 3 (три) работни дни.

Изпълнителят следва задължително да се съобрази и отрази дадените указания за изменения, допълнения и изготвяне на различен от предложения дизайн в определения срок.

В срок от 3 (три) работни дни след представяне на коригирания вариант на дизайн упълномощените лица го разглеждат и след неговото одобряване Изпълнителят следва да извърши предпечат/печат/изработка/брандиране и доставка на съответното място и в срок на изработените материали. При неотстранени недостатъци съгласно указанията на упълномощените лица, както и при забавено изпълнение се начисляват съответните неустойки.

Упълномощените лица може да не приемат изпълнението изцяло или частично, когато е налице неизпълнение на дадена заявка или некачествено и/или лошо изпълнение на отделни задължения по договора от страна на Изпълнителя.

Упълномощените лица изготвят Констативен Протокол №1, където описват своите действия, констатации и заключения относно изготвяне на дизайн на материалите включени в съответната заявка.

След фактическа проверка на доставените материали по съответната заявка, упълномощените лица и Изпълнителят подписват Приемо-предавателен протокол за фактическо приемане на доставката, удостоверяващ, че доставката е извършена в срок и предадена по вид и брой материали.

В случай на рекламации за качествено и/или количествено несъответствие на материалите, упълномощените лица ги констатират в Приемо-предавателния протокол за фактическо приемане на доставката като дават указания за отстраняването им или заменянето им с идентични в срок до 3 (три) работни дни от датата на подписването на Приемо-предавателния протокол.

При неотстранени недостатъци от рекламации съгласно указанията на упълномощените лица, както и при забавено изпълнение се начислява съответните неустойки предвидени в договора.

За изпълнението на доставката по съответната заявка Изпълнителят представя Доклад в срок от 5 (пет) дни след приключване на изпълнението. В Доклада следва да бъдат посочени броя и вида на всеки един от материалите в съответствие със заявката, да е приложен Приемо-предавателния протокол за фактическо приемане на доставката, стойностна сметка по брой и единични цени, съгласно ценовото предложение на Изпълнителя и снимков материал на всеки отделен доставен материал.

Упълномощените лица преглеждат представения Доклад и приложени документи от Изпълнителя и в срок от 5 (пет) дни издават Констативен Протокол №2.

Упълномощените лица може да не приемат изпълнението изцяло или частично, включително и представения Доклад, когато са налице допуснати неточности, неизпълнение на дадена заявка или некачествено и/или лошо изпълнение на отделни задължения по договора от страна на Изпълнителя и по своя преценка да дадат задължителни за Изпълнителя указания за отстраняване на констатациите в определен от нея подходящ срок не по-дълъг от 3 (три) работни дни.

При неприемане на изпълнението и/или при неотстранени недостатъци съгласно указанията на упълномощените лица и/или при забавено изпълнение се начисляват съответните неустойки.

В Констативния Протокол №2 удостоверяващ съответствието на изпълнението на съответната заявка с изискванията, упълномощените лица дават мотивирано становище дали на Изпълнителя следва да се заплати плащане и неговия размер или то следва да се удържи изцяло или отчасти съобразно несъответствието в изпълнението на дейностите и задълженията по договора, с посочване на вида на неизпълнението.

Когато Изпълнителят не е съгласен със становището на упълномощените лица, той мотивира писмено доводите си за това и им ги изпраща. Упълномощените лица следва да разгледат доводите на Изпълнителя в 3 (три) дневен срок от получаването им. Ако упълномощените лица приемат доводите изцяло или частично, те изготвят допълнение на констативния протокол по приемане на изпълнението на конкретната заявена доставка.

Упълномощените лица изготвят Констативен Протокол № 1, Констативен Протокол №2 и Приемо-предавателен протокол за фактическо приемане на доставката за всяка направена заявка, включени в обхвата на Обособена позиция №2.